**Урочы темæ: Къоста - нывгæнæг.**



Урочы нысан:

1. Скъоладзауты ныхасы рæзтыл кусын, ахуыр сæ кæнын сæ хъуыдытæ раст æвдисыныл. 2.Нывты сæйраг хъуыды æмбарын кæнын;

3. Нывгæнæг цы фæрæзтæ æмæ мадзæлттæй спайда кодта, уыдон сбæрæг кæнын

4. Сывӕллæтты эстетикон хъомыладыл кусын.

Урочы фæлгонц:

Къостайы нывты равдыст, компьютер, интерактивон фæйнæг, презентаци, чиныджы æрмæг.

**Эпигрæф**

**Нывкæнынады Къостайы курдиат æрттивы арвæрдыны алыхуызтæй.**

**Сыгъдæг æмæ аив у хæххон суадоны æртæхау.**

**Тугъанты М.**

**Урочы цыд:**

**1.Бацæттæгæнæн рæстæг.**

**2.Фæлхат.**

Æркæсут - ма, фæйнæгыл цы нывтæ ис, уыдонмæ.

-Цавæр нывтæ сты:

(предметон, портретон, пейзажон, сюжетон).

Зæрдыл æрлæууын кæнæм :

-цæмæй хицæн кæнынц кæрæдзийæ?

-цавæр тексты хуызтæй пайда кæндзыстæм алы жанры нывтыл дзургæйæ?

- цавæр портретон нывтыл дзырдтам?

-чи уыд сæ автор?

**3. Урочы темæйыл куыст.**

-.Фæйнæгыл цы нывты равдыст ис, уыдоны автор чи у?

-  **Къоста**

- Цыбыр хъусынгæнинаг «Къоста-нывгæнæг» нын бацæттæ кодта 1-аг къорд

- 2 - аг къорд - нывты саразыны историйæ, æмæ сæм байхъусæм

- Беседæ фæрстытæм гæсгæ. Нывты анализ.

**Фæрстытæ:**

* Чи уыд Къоста æмæ кæд райгуырд?
* Кæм ахуыр кодта нывгæнæджы дæсныйадыл?
* Чи уыдысты йæ ахуыргæнджытæ академийы?
* Цавæр нывтæ сарæзта?
* Ныв «Дурсæтджытæ» кæд сарæзта?
* Кæй сныв кодта ацы нывы?
* Цавæр темæтыл сты йæ нывтæ?

**4. Ног æрмæг ныффидар кæнын.**

- Фæйнæгыл фыст дзырдтимæ дзырдбæстытæ æмæ хъуыдыйæдтæ саразын:

- Уæ разы фæйнæгыл дзырдты æртæ къорды. Раст сæ равæрут, цæмæй нын дзы хъуыдыйæдтæ рауайой.

**Портреты , уæлдай, хуызтæн,арæзты,нысаниуæг ,ис ,ахорæнты .**

**Хуызтæй , хъæлдзæг ,у , кæнæ,портретмæ кæсæджы , нывмæ , йæ зæрдæйы уаг , аразгæ, , лирикон, æнкъард,кæнæ, ахаст романтикон.**

**Къоста , никæй , хуымæтæджы, зæрдæйы ,ныв , йæ ,алы , кодта,ныв, дæр, у ,йæ, кардих.**

**5. Пъланы пункттæ раст фæткыл равæрын.**

1.Цавæр хъуыдытыл æфтауынц йæ нывтæ,цавæр æнкъарæнтæ уæм гуырын кæнынц .

2. Куыд бантыст Къостайæн Цæлыккаты Аннæйы характер ,йæ зондахаст,йæ миддуне,йæ идеалтæ раргом кæнын.

3.Нывы композицион арæзт.

4.Нывты ахорæнты руаджы куыд æргом кæны нывгæнæг нывты сæйраг хъуыды.

5.Арæхдæр цавæр ахорæнтæй пайда кæны.

6.Йæ пейзажон нывтæй уæм диссагдæр кæцы кæсы? Цы у пейзаж?

**6.** Фыццаг къорд нын бацæттæ кодтой презентации **«Къоста - ирон нывкæнынады бындурæвæрæг»** нæ урокмæ æмæ йæм бакæсæм **.**

**7. Хæдзармæ куыст.**

Нывæцæнмæ бацæттæ кæнын кæй зæрдæмæ цы ныв фæцыдис,уымæ гæсгæ. Нæ урок та фæуыдзыстæм зындгонд аивадиртасæг Дзантиаты Анатолийы ныхæсæй**: «Уыцы диссаджы курдиат Къоста æрдзæй рахаста. Афтæ ныв кодтаид, йæ адæмыл зæрдæйæ чи рисы, йæ адæмы цард хорз чи зоны, ахæм адæймаг».**

Тугъанты Махарбег та загъта: **«Къостайы сфæлдыстад поэзийы дæр æмæ нывкæнынады дæр иухуызон бæрзонд у йæ адæмондзинадæй, йæ алывæрсыгæй».**

